The Untold Truth About Supermokh

The Untold Truth About Supermokh (bahasa Melayu: Kebenaran Yang Tidak Terungkap Mengenai Supermokh) ialah sebuah rancangan televisyen dokumentari Malaysia yang bersiaran pada 30 Ogos 2010 di National Geographic Channel. Dokumentari ini menyingkap kehidupan dan kerjaya pemain bola sepak negara, Mokhtar Dahari, termasuk punca sebenar kematiannya. Ia menampilkan temuramah daripada ahli keluarga dan rakan terdekat beliau.

Sinopsis
The Untold Truth About Supermokh menceritakan mengenai perjalanan hidup pemain bola sepak negara, Mokhtar Dahari bermula dengan kelahirannya pada 1953 hingga kemuncak kerjayanya dalam arena bola sepak Malaysia. Balu Allahyarham, Tengku Zarina Tengku Ibrahim, berkongsi pencerahan dengan penonton: "Saya pernah mengusiknya mengenai kemungkinan bermain untuk negeri lain kerana ada yang menawarkan tawaran lumayan, arwah merenung tajam kepada saya dan berkata: ‘Hidup dan mati saya untuk Selangor.’ Jiwa raganya hanya untuk Selangor dan habuan wang ringgit bukanlah pendorong utama untuknya".

Tetamu khas
Antara individu yang ditemuramah dalam dokumentari ini ialah:

 Sultan Sharafuddin Idris Shah - Sultan Selangor 
 Rahim Razali - pelakon dan bekas pengulas sukan
 Hishamuddin Aun - bekas wartawan sukan
 Abdul Ghani Minhat - bekas pemain Selangor
 Santokh Singh - bekas pemain kebangsaan
 Redzuan Abdullah - bekas pemain kebangsaan
 Quah Kim Song -  bekas pemain kebangsaan Singapura
 Samad Allapitchay - bekas pemain kebangsaan Singapura
 Jamaluddin Norbit - bekas pemain Selangor
 Ahmad Mahmud - bekas jurulatih Selangor
 Mohd Nor Dahari - adik bongsu Mokhtar
 Tengku Zarina Tengku Ibrahim - balu Mokhtar
 Mohd Reza Mohd Mokhtar - anak sulung Mokhtar
 Nur Azera Mohd Mokhtar - anak kedua Mokhtar
 Nur Arina Mohd Mokhtar - anak bongsu Mokhtar

Anugerah
Anugerah Dokumentari FINAS 2011
 Pengarah Terbaik – Tang Siang Ching
 Dokumentari Sejarah Terbaik
 Dokumentari Keseluruhan Terbaik, Perak

Rujukan

Filem dokumentari Malaysia
Rancangan televisyen Malaysia